瑪姬史密芙

瑪姬·史密芙女爵士，CH（中文：名譽勳位），DBE（Dame Maggie Smith，全名係瑪嘉烈·妮妲莉·史密芙（Margaret Natalie Smith），1934年12月28號—2024年9月27號）係英國一個女演員，佢從影60幾年以嚟演出過超過60齣電影同埋70幾部戲劇，被睇成係英國最傑出嘅演員之一。史密芙喺1950年代中期開始自己嘅銀幕以至係舞台上面嘅職業生涯，佢嘅作品由舞台劇以至電視同埋電影，佢涉獵嘅領域極之廣；史密芙亦攞獎無數，佢曾經攞到電影、電視同戲劇方面嘅最高成就，入面包括曾經攞到１項東尼獎（中文：東尼獎）、２項奧斯卡金像獎，同埋艾美獎、金球獎同美國演員工會獎各３項，４項黃金時段艾美獎（中文：黃金時段艾美獎），同埋７項英國電影學院獎（中文：英國電影學院獎），佢亦係曾經攞到三次表演獎大滿貫（中文：表演獎大滿貫）殊榮為數唔多嘅其中一個演員。作為英國其中一位最出名同埋最多產嘅女演員，史密芙喺1990年憑住佢對藝術嘅貢獻而得到伊利沙伯二世所授予佢嘅女爵士（中文：女爵士）勳章，亦都喺2014年憑住佢對戲劇嘅貢獻而獲授名譽勳章（中文：名譽勳位）。
史密芙以學生嘅身份開始佢嘅舞台生涯，佢喺1952年喺牛津劇場（英文：Oxford Playhouse）演出，仲喺第一次亮相百老匯劇場上演嘅《New Faces of '56》嚟做佢嘅職業首演。史密芙喺跟住落去嘅幾十年裡面，佢同茱迪·丹芝一齊為皇家國家劇院（中文：皇家國家劇院）同埋皇家莎士比亞劇團做嘢，佢哋作為英國其中一個最重要嘅戲劇表演者。喺百老匯嘅舞台上面，史密芙憑住諾爾·克華德（中文：諾爾·克華德）嘅1975年作品《私生活（英文：Private Lives）》，同埋大衛·海爾（英文：David Hare (playwright)）嘅1979年戲劇作品《夜與日（英文：Night and Day (play)）》而得到東尼獎嘅提名，佢仲憑住1990年嘅《萊蒂斯與獨活草（英文：Lettice and Lovage）》而攞到東尼獎最佳戲劇女演員獎（英文：Tony Award for Best Actress in a Play）。
史密芙嘅突破性電影角色係1969年嘅《錦綉年華（英文：The Prime of Miss Jean Brodie (film)）》，佢亦憑住呢套戲而贏到奧斯卡金像獎最佳女主角。佢喺1978年嘅《加州套房（英文：California Suite (film)）》入面作為奧斯卡獎落敗者嘅喜劇角色，呢次令佢第二次攞到奧斯卡金像獎最佳女配角。史密芙嘅其他奧斯卡提名嘅角色包括：1965年嘅《奧賽羅（英文：Othello (1965 British film)）》、1972年嘅《與姨同遊（英文：Travels with My Aunt (film)）》、1985年嘅《翡冷翠之戀（中文：看得见风景的房间 (电影)）》，同埋2001年嘅《高斯福大宅謀殺案（中文：高斯福大宅謀殺案）》。
史密芙喺2001-2011年裡面憑住喺《哈利波特系列電影》入面飾演「麥教授」呢個角色而出晒名，佢嘅其他出名嘅電影仲包括1978年嘅《尼羅河謀殺案（中文：尼羅河謀殺案 (1978年電影)）》、1991年嘅《鐵鈎船長（中文：鐵鉤船長）》、1992年嘅《修女也瘋狂（中文：修女也瘋狂）》、1993年嘅《秘密花園（中文：秘密花園 (1993年電影)）》，仲有2012年嘅《黃金花大酒店（中文：金盞花大酒店）》同埋《唱快人生（英文：Quartet (2012 film)）》，另外仲有2015年嘅《貨車裡的女人（中文：貨車裡的女人）》。史密芙演出嘅第一部作品去到而家已經有70年。
喺電視作品裡面，史密芙喺朱利安·費羅斯（英文：Julian Fellowes）嘅2010-2015年大受好評嘅時代電視劇《唐頓莊園（中文：唐頓莊園）》仲有佢嘅同名電影版（中文：唐頓莊園 (電影)）裡面做葛咸伯爵夫人—葛維拉·克勞利（英文：List of Downton Abbey characters）呢個角色仲憑住呢齣劇攞到金球獎嘅提名，仲連續兩次攞得艾美獎；另外，史密芙仲喺嗰齣連續劇嘅2019年電影（中文：唐頓莊園 (電影)）同埋2022年電影（中文：唐頓莊園：全新世代）而攞到重新關注同埋國際知名度，嗰個角色亦都為佢贏到３項黃金時段艾美獎。佢仲憑住2003年嘅HBO電影《我在翁布里亞的房子（英文：My House in Umbria）》而攞獎。另外，佢仲攞到幾個榮譽嘅獎，包括倫敦戲劇協會特別獎（英文：Society of London Theatre Special Award）、英國電影學院獎終身成就獎（中文：英國電影學院獎終身成就獎）同埋英國電影協會會士（中文：英國電影協會會士）。
原名係瑪嘉烈·妮妲莉·史密芙嘅瑪姬·史密芙响1934年12月28號喺英國雅息士郡伊爾福德（中文：伊爾福德）。史密芙嘅阿爸納撒尼爾·史密芙（1896-1977）係喺泰威紐卡素嘅公共衛生病理學家，佢曾經喺牛津大學做過嘢；而史密芙嘅阿媽瑪嘉烈·赫頓（1896-1977），娘家姓利特爾嘅赫頓係嚟自蘇格蘭格拉斯哥嘅秘書。史密芙嘅阿爸阿媽喺佢細細個嗰陣就向佢講述咗佢哋兩個點樣喺由格拉斯哥經紐卡斯去倫敦嘅火車上相識嘅浪漫故事。史密芙４歲嗰陣跟屋企人搬到去牛津。史密芙有一對孖生阿哥，佢哋個名分別叫阿利斯泰爾同埋伊恩，不過阿利斯泰爾喺1981年過咗身，而伊恩就喺建築學校讀書。史密芙喺牛津高中（中文：牛津高中 (密歇根州)）讀書直到１６歲，佢後來離開學校去到牛津劇場（英文：Oxford Playhouse）學演戲。
1952年，１７歲嘅瑪姬·史密芙喺牛津大學戲劇協會（英文：Oxford University Dramatic Society）嘅支持之下，佢喺牛津劇場（英文：Oxford Playhouse）演出嘅《第十二夜》入面做維奧拉呢個角色嚟開展佢嘅職業生涯。後來佢繼續喺牛津劇場演出，作品包括1952年嘅《仙履奇緣》、1953年嘅《白嘴鴉的群籮角落（英文：Rookery Nook (play)）》同《蛋糕與麥芽酒（英文：Cakes and Ale）》，仲有1954年嘅《欽差大臣（中文：欽差大臣 (喜劇)）》。1956年，史密芙喺６月至１２月喺埃塞爾·巴里摩爾劇院（中文：埃塞爾·巴里摩爾劇院）嘅《56年新面孔》第一次亮相，仲喺裡面扮演幾個角色。1957年，佢喺班伯·加斯科因（英文：Bamber Gascoigne）寫嘅音樂喜劇《分享我的生菜》入面，同肯尼夫·威廉士（英文：Kenneth Williams）做對手戲。
1962年，史密芙憑住彼得·謝弗（中文：彼得·謝弗）嘅舞台劇《私家耳朵》同埋《公眾眼睛》入面扮演嘅角色，佢喺裡面又再同威廉士做對手戲，佢攞到《標準晚報》獎項裡面創紀錄嘅第一個６項最佳女主角獎入面嘅第一名。當羅蘭士·奧利佛喺舊維克劇場（中文：舊維克劇場）嘅《雙面經銷商（英文：The Double Dealer）》度睇到史密芙嘅演出之後，佢引起咗奧利佛嘅注意，後者邀請史密芙成為佢喺1962年新成立嘅皇家國家劇院（中文：皇家國家劇院）入面嘅成員。史密芙好快就成為咗1960年代皇家國家劇院嘅演出常客。英國戲劇劇評人米高·科維尼（英文：Michael Coveney）寫住，史密芙喺嗰間公司做嘢嘅８年入面，佢同奧利佛展開咗激烈嘅競爭，「奧利佛即刻就知道自己遇到咗對手——史密芙係非凡嘅。奧利佛佢話任何能夠演喜劇嘅人都可以演悲劇，而佢向史密芙推薦咗類似莎士比亞嘅《奧賽羅》裡面達絲狄蒙娜嘅角色。不過當史密芙加入咗公司之後，佢哋並無成為敵人，而係成為咗職業嘅競爭對手。從來無人喺舞台上快得過佢，呢個而家似乎有一場較量。」史密芙喺2015年嘅《基咸·諾頓秀（中文：基咸·諾頓秀）》入面承認，奧利佛喺1964年製作嘅《奧賽羅》期間摑咗佢一巴掌。佢喺亨里·易卜生嘅《建築大師（中文：建築大師）》裡面再同奧利佛演對手戲，仲喺1964年喺《招聘官（英文：The Recruiting Officer）》同埋《無事生非（中文：無事生非）》入面做喜劇角色。史密芙喺1962年同戴力·積合比（中文：戴力·積合比）仲有米高·甘邦喺嗰間公司成立初頭就加入咗公司，仲喺嗰間公司繼續做咗８年。
1970年，史密芙喺英瑪·褒曼嘅倫敦製作—亨里·易卜生嘅舞台劇《海達·加布勒（英文：Hedda Gabler）》裡面做女主角，贏到佢嘅第２個《標準晚報》戲劇獎最佳女主角（英文：Evening Standard Theatre Award for Best Actress）。
1975年，史密芙喺百老匯嘅李察·羅渣士劇院（英文：Richard Rodgers Theatre）上演咗諾爾·克華德（中文：諾爾·克華德）嘅喜劇《私生活（英文：Private Lives）》裡面做阿曼達·白蘭呢個角色，嗰齣舞台劇由約翰·吉爾古德（中文：約翰·吉爾古德）做導演仲攞到好評。《紐約時報》嘅劇評人讚揚了史密芙嘅肢體喜劇技巧，佢寫住話：「史密芙小姐嘅身體旋轉同埋腳步浮浮，喺另一隻腳落地之前嘅一次錯過咗碼數，最終佢嘅癱瘓搞到需要催眠先至可以恢復。由於諾爾·克華德認為嗰個效果嘅處境好過癮，因為史密芙小姐發出咗一個額外嘅信號仔，呢個意味住奢侈，所以好搞笑，亦都好爆炸性嘅。」史密芙憑住呢齣舞台劇攞到佢嘅第一個《東尼獎（中文：托尼獎）》同埋《戲劇桌獎（中文：戏剧桌奖）》嘅提名。
史密芙由1976年去到1980年喺安大略省史特拉福（中文：史特拉福 (安大略省)）嘅史特拉福莎士比亞戲劇節（英文：Stratford Festival）上演出幾個作品仲廣受好評，佢嘅角色包括：1976年嘅《安東尼與克麗奧佩托拉（中文：安東尼與克麗奧佩托拉）》入面做埃及妖后、1977年嘅《理查三世（中文：理查三世 (戲劇)）》入面嘅伊莉沙伯女王，同埋1978年《馬克白》嘅馬克白夫人（英文：Lady Macbeth）。
幾年之後，史密芙喺1979年返番去百老匯，佢喺湯姆·史塔佩（中文：湯姆·史塔佩）嘅原創舞台劇《夜與日（英文：Night and Day (play)）》裡面做露芙·卡遜呢個角色，史密芙所飾演嘅外交官老婆由始至終都喺度觀察其他人嘅行為。呢齣舞台劇講述咗英國外交官同非洲領導人因為當地起義而發生嘅對峙局面，而呢場起義引起咗媒體嘅廣泛報導。呢齣舞台劇得到褒貶不一嘅評論，《紐約時報》嘅華特·克爾（英文：Walter Kerr）喺批評角色寫作嘅同時讚揚咗史密芙嘅演出，佢寫住：「呢個令我哋戲劇化咁樣離開咗我哋由史密芙小姐開始嘅地方。呢位女演員能夠而且確實創造咗奇蹟，但佢唔可以單人匹馬咁將黑夜變成白晝。」史密芙亦都憑住呢齣舞台劇攞到佢嘅第２個東尼獎舞台劇最佳女主角（英文：Tony Award for Best Actress in a Play）嘅提名。
史密芙憑住1981年嘅《維珍尼亞》嘅維珍尼亞·伍爾夫，同埋喺1984年嘅《世界之道（英文：The Way of the World）》裡面米勒曼特嘅角色而分別第３次同第４次攞到《標準晚報》戲劇獎最佳女主角。史密芙同瑪嘉烈·泰扎克（英文：Margaret Tyzack）喺1987年倫敦製作嘅《萊蒂斯與獨活草（英文：Lettice and Lovage）》裡面演出，仲得到提名去羅蘭士·奧利佛獎（中文：劳伦斯·奥利弗奖）。佢喺1990年重演呢個角色，當時嗰個角色轉到去百老匯演出，仲贏到東尼獎最佳戲劇女演員（英文：Tony Award for Best Actress in a Play）呢個獎，而呢齣舞台劇係由劇作家彼得·謝弗（中文：彼得·謝弗）特別為佢而寫嘅。有評論寫，「瑪姬·史密芙淨係得一個，但觀眾喺《萊蒂斯與獨活草》入面至少得到３個佢，彼得·謝弗嘅喜劇將呢位久違咗嘅迷人女演員帶返番去百老匯，仲用精明嘅眼光令佢緊貼喺舞台中央嘅位置。」
1993年，史密芙喺西區劇院（中文：西區劇院）嘅奧德維奇劇院（中文：奧德維奇劇院）演出奧斯卡·王爾德嘅喜劇《不可兒戲（中文：不可兒戲）》入面做布拉克內爾夫人，呢齣舞台劇為佢帶嚟咗第４個羅蘭士·奧利佛獎嘅提名。佢喺跟住嗰年演出咗愛德華·阿爾比（中文：愛德華·阿爾比）嘅《三名高婦人（英文：Three Tall Women）》，仲因為咁而攞到一致好評。《英國獨立報（中文：獨立報 (英國)）》嘅戲劇評論家保羅·泰勒寫住話，「瑪姬·史密芙一定係要親眼所見先至可以相信，嗰種突然平息成可憐嘅老年淚水；當佢嘅頭腦無能為力咁去摸索一個錯放嘅事實嗰陣時，佢嘅手臂沮喪而輕蔑咁樣拍打住；佢試吓用滑稽嘅狡猾嚟掩蓋佢個腦嘅嗰片空白；佢嗰個極具侵略性嘅懷疑同埋警覺咯咯勝利嘅嗰一刻—史密芙喺呢一刻嘅表現，堅定咁企咗喺漫畫化畫面嘅右邊，捕捉咗呢一切以及更多嘅嘢。」史密芙憑住佢嘅演出而破紀錄咁第５次攞到《標準晚報》戲劇獎最佳女主角。
1997年，史密芙演出阿爾比嘅另一個舞台劇《微妙的平衡（英文：A Delicate Balance (play)）》，佢喺裡面同愛蓮·艾堅絲（中文：艾琳·阿特金斯）演對手戲。佢憑住飾演機智同酗酒嘅角色克萊兒而令佢攞到佢第５個羅蘭士·奧利佛獎嘅提名。《綜藝雜誌（中文：綜藝 (雜誌)）》嘅馬特·禾夫寫住，「呢位女演員（史密芙）繼續喺其他人從未有過嘅地方攞到笑聲......但佢喺安靜嘅時候亦都可以表現得咁坦率：悲傷嘅眼睛承認住『時間會發生』，或者令到觀眾喺第一次中場休息嗰陣時出現厄運嘅懸念。」佢喺1999年憑住阿倫·班尼特（中文：艾伦·贝内特）嘅舞台劇《貨車裡的女人（中文：貨車裡的女人）》入面所飾演嘅瑪麗牧羊人小姐，佢喺裡面嘅表現得到評論界的好評。史密芙憑住佢嘅演出而令佢第６次攞到奧利弗獎最佳女主角（英文：Laurence Olivier Award for Best Actress）嘅提名。
2002年，史密芙喺大衛·海爾（英文：David Hare (playwright)）嘅舞台劇《生命的氣息（英文：The Breath of Life (play)）》裡面同茱迪·丹芝又再聚頭。佢亦都喺阿倫·班尼特嘅影視作品《主播（英文：Talking Heads (British TV series)）》出訪去澳洲。史密芙喺2007年無論喺電影、電視同舞台上面嘅表現都有豐碩嘅收穫。佢喺同年３月嗰陣主演愛德華·阿爾比（中文：愛德華·阿爾比）嘅複興舞台劇《來自迪比克的女士（英文：The Lady from Dubuque）》，嗰齣舞台劇喺西區劇院（中文：西區劇院）嘅乾草市場劇院（中文：乾草市場劇院）嗰度去做。《綜藝雜誌（中文：綜藝 (雜誌)）》嘅大衛·班尼迪批評咗這齣作品，但佢讚史密芙寫住：「瑪姬·史密芙係個例外，佢喺第一幕嘅最後一分鐘出場，然後主導咗第二幕。不過，就算係有吸引力嘅史密芙都救唔到成晚（嘅演出）。」
史密芙喺離開咗劇院１１年之後，佢喺2019年4月返番去劇院仲喺倫敦嘅塔橋劇院（英文：Bridge Theatre）演出基斯杜化·咸頓（中文：基斯杜化·咸頓）嘅舞台劇《德國人的生活》，佢喺裡面做嘅角色係布倫希爾德·波姆塞爾（英文：Brunhilde Pomsel）。基斯杜化·咸頓嘅呢套新嘅舞台劇係一套女性獨腳戲，由史密芙作為一個上咗年紀嘅德國婦女波姆塞爾嚟做長篇獨白，佢後生嗰時曾經喺政治宣傳部（英文：Ministry of propaganda）嗰度做約瑟夫·戈培爾嘅秘書。嗰齣舞台劇由喬納森·肯特（英文：Jonathan Kent (director)）去做導演。《綜藝》嘅劇評人讚史密芙嘅演出仲寫咗話，「呢個係一場結合咗後見之明同埋青春天真嘅表演，當事件嘅嚴重性突然發生嗰陣時，無聊到足以令你揦手唔成勢。」《紐約時報》嘅馬特·禾夫寫住話，「（史密芙嘅表現）代表咗６０年職業生涯入面唔缺乏高峰嘅新高」，仲補充話，「觀眾知道佢正見證緊一啲特別嘅事」。佢嘅表現為佢創下咗第６次贏到《標準晚報》戲劇獎最佳女主角獎嘅紀錄。
1954年，史密芙出現喺奈德·謝林（英文：Ned Sherrin）製作嘅電視節目《牛津口音》。喺1970年代中期，史密芙喺《嘉露·伯內特騷（英文：The Carol Burnett Show）》上面客串演出咗幾次。史密芙後嚟憑住喺1983年嘅《全為愛（英文：All for Love (British TV series)）》入面做傻瓜太太呢個角色，呢個令到佢攞到４項BAFTA電視獎最佳女演員（英文：British Academy Television Award for Best Actress）提名其中嘅第１項。1987年，佢喺阿倫·班尼特（中文：阿倫·班尼特）嘅連續劇《主播（英文：Talking Heads (British TV series)）》嘅其中一個單元《扁豆中的一張床》的入面做蘇珊，呢個角色為佢帶嚟第２次嘅《BAFTA電視獎》嘅提名。佢仲憑住喺1992年嘅電視電影《死亡紀念品（英文：Memento mori）》裡面嘅角色美寶·佩迪魯夫人而第３次攞到英國電視學院獎（中文：英國電視學院獎），佢仲憑住1993年喺PBS（中文：公共廣播電視公司）嘅電視電影《某年仲夏（英文：Suddenly Last Summer）》入面做奧萊特·維納布爾呢個角色而攞到佢嘅第１個黃金時段艾美獎（中文：黃金時段艾美獎）嘅提名。
1999年，史密芙同小演員丹尼爾·域卡夫一齊主演咗BBC根據查理斯·狄更斯嘅小說改編而成嘅劇集《塊肉餘生記（英文：David Copperfield (1999 film)）》，史密芙所飾演嘅貝齊·特羅特活（英文：Betsey Trotwood）令佢攞到英國電視學院獎（中文：英國電視學院獎）同埋佢嘅第２個黃金時段艾美獎（中文：黃金時段艾美獎）嘅提名。2003年，史密芙憑住喺HBO嘅電視電影《我在翁布里亞的房子（英文：My House in Umbria）》入面嘅角色艾米麗·德拉亨蒂太太而攞到佢嘅第１個黃金時段艾美獎嘅限定劇或電影類女主角；佢亦都憑住呢齣電視電影裡面嘅表現而攞到佢嘅第８個金球獎嘅提名。2007年，史密芙演出咗另一套HBO嘅電視電影《俘虜瑪麗（英文：Capturing Mary）》，佢同露芙·韋臣（中文：露絲·威爾遜）一齊攞到第４次嘅《黃金時段艾美獎》提名。
由2010年到2015年，史密芙喺５２集嘅英國古裝長劇《唐頓莊園（中文：唐頓莊園）》裡面飾演葛咸伯爵夫人—維奧莉·克勞利。嗰齣劇成為咗一種文化現象，而佢嘅演出成為咗粉絲嘅最愛。嗰個角色帶咗１項金球獎、３項黃金時段艾美獎，同埋４項美國演員工會獎。史密芙喺2015年3月嘅《星期日泰晤士報（中文：星期日泰晤士報）》裡面接受祖·烏蒂奇嘅訪問，佢喺裡面宣布第６季嘅《唐頓莊園》將會係佢出現嘅最後一季（呢個其實亦都係製作嘅最後一輯）。
2013年，史密芙同米高·甘邦仲有茱迪·丹芝等等好多舞台劇演員一齊參加咗《國家劇院現場演出：舞台上的50年（英文：National Theatre Live: 50 Years On Stage）》嘅拍攝活動，嗰個節目用過去５年喺皇家國家劇院（中文：皇家國家劇院）製作嘅各種現場表演嚟做特色：嗰個節目用咗由諾爾·克華德（中文：诺埃尔·科沃德）製作嘅《花粉熱（英文：Hay Fever (play)）》嘅片段嚟做特色，裡面介紹咗佢喺佐治·法誇爾（英文：George Farquhar）嘅《花花公子的計謀（英文：The Beaux' Stratagem）》入面做嘅現場獨白。《衛報》嘅米高·比靈頓寫住話：「好明顯，無論係透過檔案錄像定係現場表演，睇到傳奇演員重複過去嘅成功都係令人感動嘅。」
2015年10月30號，史密芙出現喺BBC嘅節目《基咸·諾頓騷（中文：葛雷漢諾頓秀）》，呢個係佢從影42年以嚟第１次出現喺清談節目裡面。史密芙喺節目入面討論咗佢同阿歷斯·詹寧斯（英文：Alex Jennings）一齊演出嘅喜劇片《貨車裡的女人（中文：貨車裡的女人）》，嗰套戲由尼古拉斯·海特納（英文：Nicholas Hytner）做導演。
史密芙喺2018年演出咗一部由羅渣·米歇爾（英文：Roger Michell）執導嘅英國紀錄片《女神們的下午茶（英文：Nothing Like a Dame (film)）》，片裡面記錄咗史密芙、丹芝、愛蓮·艾堅絲（中文：艾琳·阿特金斯）同埋鍾·保羅拉（中文：琼·普洛赖特）之間嘅對話，入面穿插咗佢哋喺電影同舞台嘅職業生涯裡面嘅場景。呢套戲以《同貴婦人飲茶》嘅名喺美國上映。《衛報》嘅彼得·布拉德肖（英文：Peter Bradshaw）俾咗呢套戲５粒星嘅評價，話佢係「非常得意嘅戲」；而《綜藝雜誌（中文：綜藝 (雜誌)）》嘅佳·洛奇就話呢套戲係「非常愉快嘅廢話盛宴」，但指呢套戲係「幾乎無活力嘅電影」。
瑪姬·史密芙喺1956年演出佢嘅第一部電影，佢喺英國嘅劇情片《屋裡的孩子（英文：Child in the House）》入面客串一個無名嘅派對嘉賓角色。史密芙喺1959年憑住佢嘅銀幕首作《無處可去（英文：Nowhere to Go (1958 film)）》入面嘅碧姬·侯活而攞到英國電影學院獎（中文：英國電影學院獎）嘅１８項提名入面嘅第１個獎項。
史密芙喺1960年代陸續有電影嘅演出，包括1962年嘅《烈焰雄心（英文：Go to Blazes (1962 film)）》、1963年英國劇情片《貴賓們（英文：The V.I.P.s (film)）》，嗰齣戲由李察·波頓、伊利沙伯·泰萊同埋奧遜·威爾斯主演，史密芙喺入面做配角迪米德小姐；仲有積·克萊頓（英文：Jack Clayton）同安·賓歌羅馥合作嘅1964年電影《吃南瓜的人（英文：The Pumpkin Eater）》，同埋由積·克萊頓同埋尊·福做導演嘅1965年電影《年輕的卡西迪（英文：Young Cassidy）》。史密芙喺同一年憑住改編自《奧賽羅》嘅電影裡面同羅蘭士·奧利佛、戴力·積合比（中文：德雷克·雅可比）同埋米高·甘邦合作做嘅黛絲姑娘狄蒙娜（英文：Desdemona）呢個角色而第１次攞到奧斯卡金像獎最佳女配角嘅提名；佢仲演出咗約瑟·曼基威士（中文：约瑟夫·曼凯维奇）嘅1967年犯罪喜劇《蜜糖罐（英文：The Honey Pot）》，嗰齣戲由歷士·夏里遜（中文：雷克斯·哈里遜）主演；史密芙亦都喺1968年電影《富豪之家（英文：Hot Millions）》同彼德·烏斯汀諾夫（中文：皮特·乌斯蒂诺夫）做對手戲，仲客串李察·艾登堡合演嘅喜劇《音樂廳之星》，另外仲有1969年嘅音樂劇《走進烈焰的人（英文：Go to Blazes (1962 film)）》。
史密芙憑住1969年嘅《錦綉年華（英文：The Prime of Miss Jean Brodie (film)）》入面嘅表現而攞到奧斯卡金像獎最佳女主角。雲妮莎·烈姬芙（中文：凡妮莎·蕾格烈芙）喺倫敦嘅舞台上面創作咗呢個角色，而素兒·考德威爾（中文：佐伊·考德威尔）喺紐約市飾演嗰個角色嗰時攞到東尼獎最佳戲劇女主角（英文：Tony Award for Best Actress in a Play），史密芙亦都憑住佢喺電影入面嘅表現而被揀中。《芝加哥讀者（英文：Chicago Reader）》嘅戴夫·克爾（英文：Dave Kehr）話史密芙俾出咗「英國人非常之拿手嘅嗰啲技術上令人驚嘆同埋情感上疏遠嘅其中一個表演。葛瑞格·費拉拉寫話呢套戲「係十年以嚟其中一套英國最好嘅電影。佢喺今日同發行嗰時一樣咁迷人，瑪姬·史密芙同帕米拉·富蘭克林嗰核心表演既激動人心又令人着迷。《錦綉年華》就係精華所在嘅地方。」呢個角色仲為史密芙贏到佢嘅第１個英國電影學院獎（中文：英國電影學院獎）嘅最佳女主角。
1972年，史密芙憑住佢喺佐治·谷哥（中文：乔治·丘克）嘅電影《與姨同遊（英文：Travels with My Aunt (film)）》入面飾演古怪嘅阿姨奧古斯塔·伯特倫而令佢第３次攞到奧斯卡金像獎最佳女主角嘅提名，佢仲出現喺艾倫·帕庫拉（中文：艾倫·帕庫拉）做導演嘅1973年電影《愛與痛的邊緣（英文：Love and Pain and the Whole Damn Thing）》。史密芙喺1978年响紐·西蒙（中文：紐·西蒙）嘅《加州套房（英文：California Suite (film)）》入面同米高·堅演對手戲，佢喺裡面飾演一個奧斯卡嘅落選者，佢憑住呢個角色攞到1978年嘅奧斯卡金像獎最佳女配角。到嗰時為止，佢係唯一一個因為飾演虛構嘅奧斯卡提名人而攞到奧斯卡獎嘅演員。對於呢個角色，史密芙仲攞到佢嘅第一個《金球獎》。後嚟，史密芙喺聽講米高·沛連就嚟同史密芙合作去拍1982年嘅電影《霓虹燈下的聖教士（英文：The Missionary）》嗰時，佢嘅拍檔米高·堅本應該幽默咁打俾沛連，警告佢話史密芙會偷咗呢套戲。史密芙喺呢個時候演出嘅其他戲包括咗1976年嘅《怪宴（中文：怪宴）》，《紐約時報》嘅文森特·康比（英文：Vincent Canby） 寫住話：「呢套戲係施蒙同大衛·尼文仲有瑪姬·史密芙合作嘅其中一個最好同最輕鬆嘅劇本」，佢續指佢哋「好似迪克同多拉查理斯頓一樣咁巴閉，就算佢哋做得仲未夠。」史密芙仲喺1978年電影《尼羅河謀殺案（中文：尼羅河謀殺案 (1978年電影)）》裡面同安祖娜·蘭斯貝莉（中文：安祖娜·蘭斯貝莉）、比提·戴維斯、彼德·烏斯汀諾夫（中文：皮特·乌斯蒂诺夫）同埋大衛·尼雲合作。
1981年，史密芙同阿倫·卑斯（英文：Alan Bates）仲有伊莎貝·雅珍妮一齊演出咗墨臣艾禾里製片（中文：墨臣艾禾里製片）嘅戲《唱快人生（英文：Quartet (1981 film)）》。嗰齣戲喺第34屆康城影展（中文：第34屆坎城影展）上面首映仲攞到好評。史密芙憑住飾演露伊絲·海特勒呢個角色攞到佢嘅第６次BAFTA獎。史密芙仲喺同年嘅《諸神之戰（英文：Clash of the Titans (1981 film)）》入面飾演女神忒提斯（中文：忒提斯）。史密芙喺1982年嘅密室懸疑電影《陽光下的惡魔（中文：午日奇屍）》入面做達芙妮·卡斯圖嘅角色，佢同彼得·烏斯蒂諾夫、珍·柏金（中文：珍·柏金）同埋戴安娜·烈（中文：戴安娜·瑞格）做對手戲。佢喺下年同大衛·尼雲仲有雅·卡尼一齊合作演出電影《遲到總比不到好（英文：Better Late Than Never (1983 film)）》。
1984年，史密芙喺佢同米高·佩林合作嘅黑色幽默電影《私人宴會（英文：A Private Function）》入面做祖絲·芝華斯呢個角色，俾佢第２次攞到英國電影學院獎（中文：英國電影學院獎）嘅最佳女主角。戲裡面嗰３隻豬都叫做貝蒂，用嚟拍攝私人活動。監製馬克·希瓦斯（英文：Mark Shivas）接受咗英國智慧動物嘅建議，為免體型過大或者係有攻擊性，佢哋所用嘅豬應該係６個月大嘅豬乸，不過呢啲豬係預測唔到嘅，而且往往非常之危險。史密芙喺拍攝其中一個廚房場景嗰陣時俾其中一隻豬圍住咗，史密芙需要擒過佢嘅背脊先至走得甩。史密芙亦同基斯杜化·龐馬一齊主演1984年嘅匈牙利裔美國電影《戀愛中的莉莉（英文：Lily in Love）》。根據史密芙嘅傳記作者所講，佢指呢套戲係「食屍鬼」，仲承認唔理解呢位匈牙利導演嘅執導方向；佢仲叫佢嘅拍檔做「基斯杜化·無賴」。1985年，史密芙喺墨臣艾禾里製片嘅電影《翡冷翠之戀（中文：看得见风景的房间 (电影)）》入面飾演莎樂·巴特利特一角。呢齣戲由海倫娜·寶咸·卡特、丹尼爾·戴-路易斯、茱迪·丹芝、西蒙·卡洛（中文：西蒙·卡洛）同埋丹霍姆·伊利奧特（英文：Denholm Elliott）主演。呢套戲廣受好評，攞到包括最佳電影在內嘅８項奧斯卡金像獎，而史密芙嘅表現令佢攞到第５次奧斯卡金像獎最佳女配角嘅提名，亦都分別攞到佢嘅第２個金球獎同埋第３個英國電影學院獎（中文：英國電影學院獎）嘅最佳女主角。
史密芙憑住1987年電影《寂寞芳心（英文：The Lonely Passion of Judith Hearne）》入面嘅女主角攞到佢嘅第４次英國電影學院獎嘅最佳女主角。寶琳·凱爾（英文：Pauline Kael）寫住話：「克萊頓係執導人物研究電影嘅明智之選，入面講述一個女人因為浪費生命而對教會嘅怒火。佢嘅第一套長片電影係同茜蒙·薛奴烈合作嘅《頂層房間（英文：Room at the Top (1959 film)）》，仲有同黛博拉·蔻兒一齊拍嘅《無辜的人（英文：The Innocents (1961 film)）》，同埋安·賓歌羅馥合演嘅《吃南瓜的人（英文：The Pumpkin Eater）》——佢知道點樣去展示女性嘅溫度同埋佢哋嘅身心互動。瑪姬·史密芙成為咗戲裡面老處女嘅精髓特質——佢會令你感受到知道自己係個有趣人物嘅嗰種可怕之處。」
史密芙喺1990年代初出現喺各種喜劇嘅票房裡面。
1991年，史密芙喺史匹堡嘅熱門電影《鐵鈎船長（中文：鐵鉤船長）》裡面做溫蒂嫲嫲，嗰套係一套以小飛俠Peter Pan嘅角色嚟做原型嘅奇幻冒險電影。呢齣戲由羅賓·威廉斯去做小飛俠，德斯汀·荷夫曼做鐵鈎船長，而茱莉亞·羅拔絲就做小叮噹。呢套戲喺經濟上得到咗成功，攞到$3億美金嘅票房收入。史密芙喺1992年喺胡比·高拔嘅喜劇電影《修女也瘋狂（中文：修女也疯狂）》同埋佢喺1993年嘅續集《修女也瘋狂２（中文：修女也疯狂2）》入面做修道院院長。
1993年，史密芙演出咗由阿格涅絲卡·霍蘭（中文：阿格涅絲卡·霍蘭）做導演嘅改編電影《秘密花園（中文：秘密花園 (1993年電影)）》，呢部電影攞到好大嘅成功，尤其係史密芙飾演嘅梅德洛克夫人嘅表現尤其受到讚賞，仲令佢攞到英國電影學院獎最佳女配角嘅提名。1995年，史密芙喺改編自莎士比亞嘅另一齣改編電影《理察三世》裡面做約克公爵夫人，呢套戲係根據1930年代英國嘅背景而改編咗佢嘅故事設定同人物，理察被描繪做密謀篡奪王位嘅法西斯主義者。呢套戲由伊恩·麥基倫主演，其他主演仲包括安妮·貝寧、占·博班特、羅拔·唐尼、奈傑爾·霍桑（中文：奈杰尔·霍桑）同埋姬絲汀·史葛·湯瑪絲（中文：克莉斯汀·史考特·湯瑪斯）主演。
1996年，史密芙同高蒂·韓、戴安·姬頓同埋比提·美娜（中文：贝特·米德勒）一齊演出喜劇電影《大婆俱樂部（中文：大老婆俱乐部）》。史密芙還演出荷蘭導演嘅1997年另外一齣電影《華府廣場（中文：情感的禁區 (電影)）》，佢喺裡面無得救嘅蠢阿姨拉維妮亞·彭尼曼。
史密芙憑住1999年嘅電影《情深一吻（英文：Tea with Mussolini）》而攞到英國電影學院獎嘅第５次提名，呢次係提名英國電影學院獎最佳女配角（中文：英國電影學院獎最佳女配角），佢喺片裡面做海絲特·特蘭登夫人，仲同雪兒、鍾·保羅拉同埋茱迪·丹芝做對手戲。同年，史密芙演出同米高·甘邦做對手戲嘅電影《最後的九月（英文：The Last September (film)）》，仲有同米高·堅合作喺電影《謝幕（英文：Curtain Call (1998 film)）》裡面演出。
史密芙由2001—2011年憑住喺《哈利波特系列電影》度飾演麥教授呢個角色而得到咗廣泛嘅國際認可同埋讚譽。史密芙同丹尼爾·域卡夫喺呢個系列重聚，佢哋曾經一齊喺1999年嘅電視電影《塊肉餘生記（英文：David Copperfield (1999 film)）》嗰度演出。史密芙喺嗰個系列嘅８套戲入面演出咗７套。嗰個系列因為請咗傳奇同標誌性嘅英國演員而出晒名，包括米高·甘邦、阿倫·烈卡文、羅比·寇特蘭（中文：罗彼·考特拉尼）、愛瑪·湯遜、賴夫·費恩斯、海倫娜·寶咸·卡特同埋茱莉·華達絲（中文：茱莉·華達絲）。如果唔考慮通貨膨脹調整嘅情況下，呢個係全球票房收入第３位（中文：全球最高電影票房收入一覽#不考慮通貨膨脹排行）嘅電影系列，全球收入係$77億美金。史密芙喺宣傳電影《貨車裡的女人（中文：貨車裡的女人）》嗰陣時分享咗佢喺《哈利波特》電影入面做嘢嘅經歷，同埋佢同過咗身嘅演員阿倫·烈卡文合作嘅經歷。「佢（烈卡文）係個非常之正嘅演員，佢扮演嘅角色好正，同佢一齊好開心。我哋曾經一齊笑，因為我哋嘅反應鏡頭用完晒。佢哋成日都係—當一切都完成晒，啲細路嘅都拍完晒，佢哋就會將部攝影機轉過嚟，我哋仲要去拍各種驚訝或者悲傷之類嘅各種反應鏡頭。我哋以前成日話我哋嘅鏡頭已經達到咗大約２００個左右，當部攝影機出現喺我哋身上嗰陣，我哋已經唔知應該點算好，但係佢就好開心。」
2001年，史密芙演出咗由羅拔·柯曼執導嘅英國合拍謀殺懸疑片《高斯福大宅謀殺案（中文：高斯福大宅謀殺案）》，其他合作嘅演員包括咗米高·甘邦、海倫·美蘭、姬絲汀·史葛·湯瑪絲（中文：克莉斯汀·史葛·湯馬士）、愛蓮·艾堅絲（中文：艾琳·阿特金斯）、愛美莉·屈臣（中文：艾蜜莉·華森）、查理斯·丹斯、李察·E·格蘭特（中文：理查·E·格蘭特）、戴力·積合比同埋史提芬·弗萊（中文：史蒂芬·弗莱）。呢套戲喺2001年倫敦電影節（中文：倫敦電影節）上面首映，得到咗包括羅渣·伊拔在內嘅影評人一致嘅好評，羅渣·伊拔將呢齣戲評做最高嘅四粒星，仲將呢個故仔形容做「咁樣嘅令人欣喜同大膽嘅成就，值得同佢（羅拔·柯曼）最好嘅電影相提並論。」史密芙所飾演嘅傲慢嘅伯爵夫人康斯坦斯·特倫瑟姆，佢同美蘭一齊攞到佢嘅第６次奧斯卡金像獎最佳女配角嘅提名。
2002年，史密芙同珊迪娜·布洛同艾蓮·貝絲妲喺電影《YaYa私密日記（英文：Divine Secrets of the Ya-Ya Sisterhood (film)）》入面演出，佢亦都同茱迪·丹芝一齊喺查理斯·丹斯執導的2004年電影《等愛的女人（英文：Ladies in Lavender）》嗰度演出。史密芙喺2005年同路雲·雅堅遜仲有姬絲汀·史葛·湯馬士喺黑色喜劇《殺手妙管家（英文：Keeping Mum）》入面做姬絲·霍金斯。史密芙喺2007年演出咗英國古裝劇情片《珍奧斯汀少女日記（中文：珍奧斯汀少女日記）》，嗰齣戲講述咗由安妮·夏菲維飾演珍·柯士甸嘅一生。史密芙喺2009年演出咗朱利安·費羅斯（英文：Julian Fellowes）嘅奇幻電影《穿越時空的古宅（英文：From Time to Time (film)）》，而佢喺2010年响古裝奇幻喜劇電影《魔法保姆麥克菲２：愛的大爆炸（英文：Nanny McPhee and the Big Bang）》入面做多赫蒂太太，同愛瑪·湯遜演對手戲。
2012年，史密芙喺英國喜劇《黃金花大酒店（中文：黃金花大酒店）》裡面同茱迪·丹芝、迪·柏特爾、標·尼菲、湯·韋堅遜（中文：湯姆·威爾金森）同埋彭妮露·威爾頓一齊演出，佢就做穆麗爾·當奴利呢個角色。呢套戲由探照燈影業（中文：探照燈影業）發行仲攞到正面嘅評價，史密芙憑住呢個角色亦都攞到美國演員工會獎（中文：美國演員工會獎）嘅提名。呢套戲喺國際上映之後攞到咗驚人嘅票房成功，仲攞到巨大嘅經濟成功，令到佢催生咗續集出嚟——2015年嘅《黃金花第2大酒店（中文：黃金花第2大酒店）》。同樣喺2012年，史密芙演出咗根據羅納德·哈伍德（中文：羅納德·哈伍德）嘅戲劇而改編嘅電影《唱快人生（英文：Quartet (2012 film)）》，呢套戲亦都係德斯汀·荷夫曼嘅執導首作。電影由湯·葛特連（中文：湯姆·寇特內）、寶蓮·歌連絲（中文：保利娜·科林斯）、比利·康諾利同埋米高·甘邦聯合主演，呢套戲喺多倫多國際影展（中文：多倫多國際影展）上面首映仲攞到好評，亦都為佢贏到金球獎嘅第１０次提名。史密芙喺下年同姬絲汀·史葛·湯瑪絲仲有奇雲·格連一齊主演咗2014年嘅浪漫喜劇《巴黎窈窕熟女（英文：My Old Lady (film)）》。根據《爛番茄》嘅講法，呢套戲得到咗適度嘅好評，入面指出史密芙嘅表現係個優秀而顯著嘅人物。
2015年，史密芙憑住佢喺多倫多國際電影節（中文：多倫多國際電影節）上首映嘅電影《貨車裡的女人（中文：貨車裡的女人）》入面嘅表現而攞到熱烈嘅評價。《泰晤士報》嘅琪·繆爾（英文：Kate Muir）讚揚咗史密芙嘅表現，佢寫住話：「由於阿倫·班尼特（中文：艾伦·贝内特）嘅劇本喺皇家國家劇院（中文：皇家國家劇院）首映嘅１５年之後先至將佢搬上大銀幕，所以令到史密芙喺《貨車裡的女人》傳遞咗一種引人入勝嘅表現。」史密芙憑住佢嘅演出得到咗金球獎同埋英國電影學院獎（中文：英國電影學院獎）嘅提名。
2019年9月，《唐頓莊園（中文：唐顿庄园）》系列嘅續集用咗長篇電影嘅形式喺戲院上映，呢齣戲攞到經濟上嘅成功，票房收入係$1.943億美金。史密芙喺西蒙·柯蒂斯（中文：西蒙·柯蒂斯）嘅2022年歷史劇情片《唐頓莊園：全新世代（中文：唐頓莊園：全新世代）》裡面又再做特倫瑟姆伯爵夫人維奧萊特·克勞利嘅角色，同曉治·邦尼輝、伊利沙伯·麥高雲（中文：伊莉莎白·麥戈文）同埋米雪·德格莉（中文：米歇尔·道克瑞）一齊演對手戲。
2020年，史密芙根據報導將會同嘉菲·比絲仲有羅娜·蓮妮（中文：羅娜·蓮妮）一齊主演愛爾蘭劇情片《奇蹟俱樂部》，呢套戲嘅情節被形容做嚟自都柏林嘅一群放蕩嘅工人階級婦女，佢哋開始咗一段「歡樂爆笑」嘅旅程，佢哋去法國盧爾德嗰度朝聖，旅程令佢哋發現咗大家嘅友誼同埋佢哋自己嘅個人奇蹟。2021年，史密芙演出咗《Netflix》改編自麥特·繆爾（英文：Matt Haig）同名兒童讀物嘅電影《耶誕男孩（中文：耶誕男孩）》，呢齣戲由喬·堅朗（中文：吉爾·基能）做導演，而同片嘅主演包括莎莉·賀堅絲（中文：莎莉·霍金斯）、姬絲汀·慧（中文：克莉絲汀·薇格）、陶比·鍾斯（中文：陶比·瓊斯）同埋占·博班特。有關方面宣佈史密芙將會主演基斯杜化·咸頓（中文：基斯杜化·咸頓）嘅電影版《德國人生活》，佢將會重新去飾演2019年喺倫敦登台演出嘅角色。
2024年9月27號，瑪姬·史密芙喺倫敦切爾西與威斯敏斯特醫院（英文：Chelsea and Westminster Hospital）過身，享年89歲。BBC、CNN、衛報、美聯社、CBS等全球各大媒體將史密芙逝世嘅消息用突發新聞嘅形式廣泛報導出嚟 ，嚟自各界嘅悼念接踵而嚟。白金漢宮發表咗一份由英國國王查理斯三世署名嘅聲明，查理斯話佢同卡米拉王后對瑪姬·史密芙嘅離世「深感悲痛」，仲話「喺呢位國寶級人物謝幕嘅一刻，我哋同全世界嘅人一齊懷住最深嘅敬佩同埋感情，去緬懷佢好多嘅精彩同偉大演出，而佢嘅溫暖同智慧，無論喺台上定係台下都閃閃發光。」英國首相施紀賢喺社交平台X上面對瑪姬·史密芙嘅離世表示哀悼，佢讚賞史密芙，形容佢係英國「真正嘅國寶」。
娛樂圈裡面向史密芙致敬嘅包括同佢合演《修女也瘋狂》嘅胡比·高拔，佢形容對方係「好利害嘅女人同埋一個好出色嘅女演員。我仲係唔相信我咁好彩可以同『獨一無二』嘅人合作。」而喺《哈利波特》裡面合作嘅丹尼爾·域卡夫同愛瑪·屈臣都對佢嘅逝世表示哀悼，飾演哈利·波特嘅丹尼爾·域卡夫發表咗一份聲明，部分內容係：「我會永遠覺得自己好好彩可以同佢合作...『傳奇』呢個詞語被過度咁去用，但如果呢個詞適用喺我哋行業嘅任何人，咁就適用喺佢身上。」另一主角—做妙麗·格蘭傑嘅愛瑪·屈臣發表咗一份聲明，部分內容係：「佢好真實、好老實、好風趣同埋好自我尊重...多謝你所有嘅好意。我會掛住你。」史密芙喺《高斯福大宅謀殺案（中文：高斯福大宅謀殺案）》嘅拍檔海倫·美蘭將史密芙同伊利沙伯二世做比較，佢話：「好似女王咁，佢由我嘅學生時期開始就已經係我生活嘅一部分，即使喺嗰陣佢都係一個偶像」，佢仲話「佢係過去一個世紀裡面最偉大嘅女演員之一。」
其他向史密芙致敬嘅包括《哈利波特》嘅作者J·K·羅琳、《唐頓莊園（中文：唐頓莊園）》嘅創作人朱利安·費洛斯（英文：Julian Fellowes），演員就包括魯拔·格連特、邦妮·韋特（中文：邦妮·韋特）、米瑞安·瑪格萊斯（中文：米瑞安·瑪格萊斯）、美雅·花露（中文：美雅·花露）、曉治·邦尼輝、米雪·德格莉（中文：米雪·德格莉）、維奧拉·戴維斯、茜爾莎·羅倫、姬絲汀·史葛·湯瑪絲（中文：克莉斯汀·史考特·湯瑪斯）、西蒙·卡洛（中文：西蒙·卡洛）、胡比·高拔（中文：琥碧·戈柏）、哈麗特·沃爾特（英文：Harriet Walter）、洛·魯（中文：罗伯·劳），仲有音樂人保羅·麥卡尼...等等同佢一齊做過嘢嘅演藝界名人對佢嘅離世表示哀悼。
倫敦西區劇院（中文：西區劇院）為咗紀念史密芙，佢哋宣佈會喺10月1號夜晚７點鐘熄燈兩分鐘嚟紀念佢。
資料來源：互聯網電影數據庫
資料來源：IMDb同埋特納經典電影頻道（中文：特纳经典电影频道）
史密芙喺1970年嘅新年榮譽（英文：1970 New Year Honours）入面獲頒司令勳章（CBE），仲喺1990年嘅新年榮譽（英文：1990 New Year Honours）入面晉升做女爵士指揮官嚟表彰佢對表演藝術嘅貢獻。史密芙喺2014年嘅女皇壽辰榮譽（英文：2014 Birthday Honours）上面憑住佢對戲劇嘅貢獻而獲頒榮譽同伴勳章（中文：名譽勳位），成為咗繼西碧·桑代克（英文：Sybil Thorndike）（1970年）同埋茱迪·丹芝（2005年）之後，第３個獲頒呢個殊榮（英文：List of members of the Order of the Companions of Honour）嘅女演員。
學術上，史密芙喺1971年得到聖安德魯斯大學（中文：圣安德鲁斯大学）頒授嘅榮譽文學博士（中文：文學博士）；佢亦喺1986年得到巴芙大學頒授嘅榮譽文學博士；佢喺1994年得到劍橋大學嘅榮譽文學博士學位；佢喺2017年10月獲授牛津大學曼斯菲特學院（中文：牛津大學曼斯菲特學院）嘅榮譽院士（英文：Honorary title (academic)）。
喺史密芙傑出嘅職業生涯入面，佢憑住以下嘅演出而得到美國影藝學院（中文：美國影藝學院）嘅認可：
史密芙亦都攞到１次東尼獎（中文：東尼獎）、３次金球獎、４次黃金時段艾美獎（中文：黃金時段艾美獎），仲有英國電影學院獎（中文：英國電影學院獎）同美國演員工會獎（中文：美國演員工會獎）各５次。佢喺1993年得到英國電影及電視藝術學院所頒發嘅《BAFTA特別獎》。1996年，英國電影電視藝術學院頒咗英國電影學院獎終身成就獎（中文：英国电影学院奖终身成就奖）俾佢，嗰個獎係呢間學院頒授嘅最高榮譽。喺2010年羅倫士·奧利弗獎（英文：2010 Laurence Olivier Awards）嘅頒獎禮上，佢攞到倫敦戲劇協會特別獎（英文：Society of London Theatre Special Award）；另外，史密芙喺2013年攞到標準晚報戲劇偶像獎（英文：Evening Standard Theatre Awards#Theatre Icon Award）。
史密芙嘅其他榮譽：